***Ո Ր Ո Շ ՈՒ Մ***

*Կատարողական վարույթը կասեցնելու մասին*

 *23 հուլիսի 2015թ. ք.Վանաձոր*

 *ՀՀ ԱՆ ԴԱՀԿ ապահովող ծառայության Լոռու մարզային բաժնի հարկադիր կատարող` արդարադատության կապիտան Էդմոն Ափինյանս ուսումնասիրելով 19.12.2013թ-ին վերսկսված թիվ` 06-4064/13 կատարողական վարույթի նյութերը.*

*Պ Ա Ր Զ Ե Ց Ի*

 *ՀՀ Լոռու մարզի ընդհանուր իրավասության դատարանի կողմից 01.11.2013թ-ին տրված թիվ` ԼԴ4/0084/02/13 կատարողական թերթի համաձայն պետք է՝ պարտապան Նորիկ Սլավիկի Դավոյանից, հօգուտ «ՎՏԲ-Հայաստան Բանկ» ՓԲԸ-ի բռնագանձել 1.401.182 ՀՀ դրամ, շարունակելով տոկոսների հաշվարկը մինչև պարտավորության փաստացի մարումը, բռնագանձումը տարածելով գրավի առարկա հանդիսացող ոսկյա զարդերի վրա:*

 *Պարտապանից պետք է բռնագանձել 5 տոկոս, որպես կատարողական գործողությունների կատարման ծախս:*

 *Ձեռնարկաված կատարողական գործողությունների արդյունքում գրավի առարկա հանդիսացող ոսկյա զարդերի նկատմամբ նշանակված ապրանքագիտական փորձաքննության արդյունքում պարզվել է, որ գրավի առարկա հանդիսացող ոսկյա զարդերի գումարը չի բավարարում կատարողական թերթով նշված պահանջի կատարմանը: Պարտապանին սեփականության իրավունքով պատկանող շարժական, անշարժ գույք և դրամական միջոցներ չեն հայտնաբերվել, իսկ հարկադիր կատարողի կողմից ձեռնարկված օրենքով թույլատրելի բոլոր միջոցները պարտապանին սեփականության իրավունքով պատկանող գույք` ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու և նրանց վրա բռնագանձում տարածելու համար եղել են ապարդյուն:*

 *Այսպիսով ի հայտ են եկել պարտապան` Նորիկ Սլավիկի Դավոյանին սնանկ ճանաչելու հիմքով դատարան դիմելու օրենքով սահմանված սնանկության հատկանիշներ:*

 *Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''ԴԱՀԿ մասին'' ՀՀ օրենքի 28, 37-րդ հոդվածի 8-րդ կետով և 39 հոդվածներով`*

*Ո Ր Ո Շ Ե Ց Ի*

 *Կասեցնել 19.12.2013թ-ին վերսկսված թիվ` 06-4064/13 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

 *Հարկադիր կատարող Է. Ափինյան*